[{"text_idx": "#000001", "text": "Erinumber tutvustab Kopli poolsaare arhitektuuri- ja kultuuriloolisi pa\u0308rle, sealseid inimesi ja disainiklassikat."}, {"text_idx": "#000002", "text": "Ku\u0308lastame kahte Koplis asuvat kodu: endisaegseid esinduskortereid Vene-Balti asedirektorite majas ning Bekkeri tehase inseneride elamus."}, {"text_idx": "#000003", "text": "Heidame pilgu laevatehaste endisaegsetele to\u0308o\u0308lisasumitele ning nende u\u0308lesehituse hierarhiale: kuhu ja kuidas ehitati poolsaarel juhtkonna elamud, kuhu paigutati to\u0308o\u0308lised; tolleaegsetest uudsetest linnaplaneerimislahendustest ning elukeskkonna loomisest."}, {"text_idx": "#000004", "text": "Stiiliaabits vaatab u\u0308le Kopli trammid la\u0308bi aegade, meistriloos tutvustame autoklassikute restauraatoreid endises Vene-Balti laevatehase haiglas."}, {"text_idx": "#000005", "text": "Disainiklassika rubriigis anname u\u0308levaate Po\u0303hjala tehase kujunemisloost ning toodangust."}, {"text_idx": "#000006", "text": "Toitukultuurile annab vu\u0308rtsi kunagise restorani Kalinka interjo\u0308o\u0308r, toonaste tippkujundajate u\u0308histeos, kuhu sisekujundaja Virve Aunre po\u0303imis osavalt kaasaegsesse disainikeelde to\u0303lgitud vene traditsioone ja su\u0308mboleid."}, {"text_idx": "#000007", "text": "Kirjutame ka Kopli piirkonna haljastusest \u2013 seda juba alates keskajast, kui linlased poolsaarele va\u0308ljaso\u0303ite korraldasid, sealses tammikus jalutamas ka\u0308ia armastasid ning ru\u0308u\u0308tliturniiregi korraldasid."}, {"text_idx": "#000008", "text": "Restaureerimisteemana vaatame u\u0308le Kopli majade uksed: nende stiililise ja ajalise jaotuse ning jagame o\u0303petusi, kuidas vanu uksi korrastada."}, {"text_idx": "#000010", "text": "Uuri la\u0308hemalt ka neid lugusid:"}, {"text_idx": "#000013", "text": "Ajakiri Po\u0308o\u0308ning kirjutab ajalooga majadest ja aedadest, disainiklassikast, pa\u0308randka\u0308sito\u0308o\u0308st, traditsioonilistest to\u0308o\u0308vo\u0303tetest ning meistritest. Artikleid kirjutavad oma ala spetsialistid, ajakiri on Eesti-po\u0303hine. Tegemist on rohkelt pildimaterjali sisaldava kvaliteetajakirjaga, millest leiab nii huvitavat lugemist, kui ka praktilisi restaureerimisalaseid o\u0303petusi.\nAjakiri Po\u0308o\u0308ning ilmub 6 korda aastas - po\u0303hinumbrid ma\u0308rtsis, juunis, septembris ja detsembris ning lisanumber Hoov aprillis ja tehniline erinumber oktoobris."}]